stanford-oval/wikipedia huggingface dataset:
Rock Hell

| Rock Hell Gandalf |
| --- | --- | --- |

Studioalbumin tiedot
 Julkaistu: 12. helmikuuta 2001
 Tyylilaji: melodinen death metal
 Kesto: 45.21
 Levy-yhtiö: Wicked World Records
Gandalfin muut julkaisut
| Deadly Fairytales 1998 | Rock Hell 2001 |   |
Rock Hell on melodista death metalia soittavan yhtyeen, Gandalfin toinen studioalbumi. Se on julkaistu vuonna 2001.
Kappaleet

Kaikki kappaleet sanoittanut Nalle Österman.
L8X Queen – 4.19
One More for the Dead – 4.42
Morning Sun – 3.45
Human Value Zero – 5.12
The Dragon – 4.15
Geysir – 4.45
Nightderanger – 3.50
Live to Suffer – 4.18
Dead Man's Hand – 4.56
Castle of the Stars – 5.19
Kokoonpano

Jari Hurskainen – laulu
Timo Nyberg – kitara
Kimmo Aroluoma – basso, kitara
Nalle Österman – rummut
Kokoonpano > Vierailevat muusikot

Hannu Leidén – efektit (kappaleet 2 ja 4)
Toni Näykki – kitara (kappale 4)
Titus Hjelm – kitara (kappaleet 2, 4 ja 6)
Teijo Tikkanen – theremin, vokooderi
Jyri Riikonen – piano
Peter James Goodman – taustalaulu
Marco Hietala – taustalaulu
J. Mezola – kitara (kappaleet 2 ja 8)
Kokoonpano > Muut tekijät

Pekka Niittyvirta – valokuvat
Taneli Jarva – logo
Matt Vickerstaff – grafiikka, layout
Frank Salonius – grafiikka
Arvostelut

Soundi:
Aiheesta muualla

Albumi Rock Hell Encyclopaedia Metallum -sivustolla (englanniksi)
Rock Hell discogs.com -sivustolla
Srilankanloistoharakka

| Srilankanloistoharakka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistoharakat Urocissa
Laji::  ornata
Kaksiosainen nimi
 Urocissa ornata  (Wagler, 1829) 
Katso myös
   Srilankanloistoharakka Wikispeciesissä   Srilankanloistoharakka Commonsissa 
Infobox OKNimi-testi OKIUCN-testi OK: 
Srilankanloistoharakka (Urocissa ornata) on varisten heimoon kuuluva varpuslintu.
Tuntomerkit

Srilankanloistoharakka on 42–47 cm pitkä. Sen höyhenpuku on väriltään sininen ja kastanjanruskea. Sillä on punainen nokka, silmärengas ja jalat. Pää, rinta ja siipisulkien uloimmat osat ovat kastanjanruskeat. Muu vartalo on sininen. Linnulla on pitkät, siniset pyrstösulat, joissa on valkoinen kärki. Nuoret yksilöt ovat himmeämpiä ja niillä on ruskea silmärengas ja harmaata sävyä sinisessä höyhenpeitteessä.
Srilankanloistoharakalla on monipuolinen äänivalikoima. Ääniä ovat esimerkiksi kuuluva helinä ”chink-chink”, rahiseva ”krakrakrakrak” ja kuuluva ”vhee-vhee”.
Levinneisyys

Srilankanloistoharakoita tavataan endeemisenä Sri Lankalla. Lajin populaatioksi arvioidaan 9 500–19 500 aikuista yksilöä. Lajin kanta on pienentynyt ja esiintymät sirpaloituneet 1800-luvun lopulta lähtien ja laji on luokiteltu vaarantuneeksi.
Elinympäristö

Srilankanloistoharakat elävät koskemattomissa metsissä alle 150 metrin korkeudesta 2 135 metriin asti.
Ruudunlukuohjelma

Ruudunlukuohjelma on ohjelma, joka toimii puhesyntetisaattorin, pistenäytön, ruudunsuurennuksen tai näiden yhdistelmien kanssa yhtäaikaisesti. Näkövammaiset hyötyvät ruudunlukuohjelmasta siten, että ohjelma muuntaa näytöllä olevan tekstin tai muun tiedon pistekirjoitukseksi, puheeksi tai suurennokseksi (riippuu laitteistosta). Näkövamma ei välttämättä ole ainoa syy ruudunlukijan käytölle.
Ruudunlukuohjelmat ja saavutettavuus

Jotkin ruudunlukuohjelmat ilmaisevat osittain ruudulla olevan graafisen sisällön, kuten säätimet ja niiden värit sekä tekstin tehosteet. Ruudunlukuohjelmasta ei ole hyötyä ilman syntetisaattoria tai pistenäyttöä. Yleisimpien ruudunlukuohjelmien mukana tulee kuitenkin jonkinlainen syntetisaattori.
Ruudunlukuohjelmat edellyttävät toimiakseen ja välittääkseen oikeaa tietoa käyttäjälle, että ohjelmistojen, verkkosovellusten ja -sivujen suunnittelussa on huomioitu sisällöllinen ja tekninen saavutettavuus. Tämä tarkoittaa sitä, että niiden sisällönsuunnittelussa ja kehittämisessä on huomioitu ruudunlukijakäyttäjien näkökulma.
Esimerkkejä puutteellisesta saavutettavuudesta voivat esimerkiksi olla vaillinaiset näppäinkomennot, ohjelmien osat on nimetty standardista poiketen ja niin edelleen.
Verkkosivustoilla suurimpia saavutettavuuspuutteita ovat
heikko kontrasti tekstin ja taustan välillä
puuttuvat vaihtoehtoiset kuvaukset kuville
tyhjät linkit eli ei linkkitekstiä
puuttuvat nimilaput lomakkeiden syöttökentille
tyhjät painikkeet eli painikkeissa ei ole nimeä sille, mitä ne tekevät
puuttuva sivuston kielimerkintä.
Moni saavutettavuuspuutteista vaikuttaa olennaisesti, mitä tietoa ruudunlukuohjelma voi välittää käyttäjälleen.
Ruudunlukuohjelmat ja saavutettavuus > Ruudunlukuohjelman toiminta verkkoselaimessa

Verkkoselain, jota ruudunulukuohjelmalla käytetään, vaikuttaa olennaisesti käyttökokemukseen. Selaimet tukevat eri tavalla HTML-standardin ominaisuuksia, mikä vaikuttaa ruudunlukuohjelman käyttökokemukseen.
Ruudunlukuohjelmat Suomessa

Suosituimpia ruudunlukuohjelmia Suomessa vuonna 2021 olivat tietokoneella:
avoimen lähdekoodin ohjelmisto NVDA (Windows, maksuton)
Freedom Scientificin JAWS (Windows, maksullinen)
Applen VoiceOver (MacOS, maksuton)
Freedom Scientificin ZoomText / Fusion (Windows, maksullinen)
Dolphinin Supernova (Windows, maksullinen)
avoimen lähdekoodin ohjelmisto Orca (Linux, maksuton)
Microsoftin Narrator (Windows, maksuton).
Vastaavasti mobiililaitteissa:
Applen VoiceOver (iOS, maksuton)
Talkback for Android (Android, maksuton).
Aiheesta muualla

Wikimedia Commonsissa on kuvia tai muita tiedostoja aiheesta .
Ruudunlukuohjelma (Arkistoitu – Internet Archive) Keskuspuiston ammattiopisto
Freedom Scientific
Dolphin
Code Factory (Arkistoitu – Internet Archive)
Scansoft Inc
Ruokorotat

| Ruokorotat |
| --- | --- |
 Isoruokorottakoiras rottafarmilla Gabonissa.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Osalahko::  Piikkisikamaiset Hystricognathi
Heimo::  Ruokorotat Thryonomyidae  Pocock, 1922
Suku::  Thryonomys  Fitzinger, 1867
Lajit
 Isoruokorotta Thryonomys swinderianus  Ruokorotta Thryonomys gregorianus 
Infobox OKNimi-testi OK: 
Ruokorotat (Thryonomyidae) on jyrsijöiden heimo, johon kuuluu vain yksi suku, Thryonomys, jossa on kaksi Afrikassa elävää lajia.
Ruokorottien lihaa pidetään herkullisena monissa osissa Afrikkaa. Niitä  pyydystetään luonnosta pienriistaksi (bushmeat) ja kasvatetaan tarhoissa.
Aiheesta muualla

Laji.fi: Ruokorotat (Thryonomyidae)
ITIS: Thryonomyidae (englanniksi)
Sport Club Hyvinkää

Sport Club Hyvinkää on vuonna 2006 perustettu salibandyseura Hyvinkäällä. Miesten edustusjoukkue pelaa kolmanneksi korkeinta sarjatasoa Suomisarjaa ja naisten edustusjoukkue 3. divisioonaa. SCH:n miehet nousivat Suomisarjaan 2. divisioonasta kauden 2021–2022 päätteeksi. Miesten edustusjoukkueen päävalmentaja on Ville Toivonen ja naisten joukkueen päävalmentajana toimii Jooa Närhi.
Seuran miesten kakkosjoukkue pelaa 5. divisioonaa.
Seuralla on edustusjoukkueiden lisäksi junioritoimintaa niin poika- kuin tyttöjunioreissa.
Aiheesta muualla

Sport Club Hyvinkää
Sitova välilyönti

Sitova välilyönti eli yhdistävä välilyönti (U+00A0, engl. no-break space, non-breaking space, NBSP) on erityinen tietokoneissa käytettävä sanaväli, jota seuraava sana pysyy aina samalla rivillä edeltävän sanan kanssa. Tavallisen välilyönnin kohdalle tietokone voi tekstiä rivittäessään tarvittaessa sijoittaa rivinvaihdon, mutta sitovan välilyönnin yhdistämiä sanoja (tai merkkejä) on käsiteltävä erottamattomana kokonaisuutena, joten jos rivin lopussa ei ole tarpeeksi tilaa jälkimmäiselle osalle, koko yhdistelmä siirtyy seuraavalle riville.
Sitova välilyönti näyttää periaatteessa aivan samalta kuin tavallinen välilyönti. Käytännössä eroja voi tosin ilmetä, jos teksti typografisesti tasataan sekä vasemmasta että oikeasta reunasta; tasauksen yhteydessä kaikki samalla rivillä olevat sanavälit tarvittaessa hieman levenevät, mutta sitovan välilyönnin jotkin sovellusohjelmat jättävät leventämättä.
Sitova välilyönti sisältyy Latin 1 -merkistöön, joten teknisesti se on käytettävissä aina, kun esimerkiksi ä- ja ö-kirjaimetkin ovat käytettävissä.
Käyttö

Sitovaa välilyöntiä on tarkoituksenmukaista käyttää tavallisen välilyönnin sijasta sellaisten sanojen tai merkkien välissä, joista ensimmäinen vaikuttaisi jotenkin orvolta rivin lopussa tai jälkimmäinen vaillinaiselta rivin alussa. Sitova välilyönti on paikallaan etenkin seuraavanlaisissa tilanteissa (näissä esimerkeissä sitovat välilyönnit on erikseen varjostettu, jotta ne erottuisivat tavallisista välilyönneistä):
pitkissä numerosarjoissa tuhaterottimena:
65 536
3,141 592 654
lukuarvon sekä raha- tai mittayksikön lyhenteen tai tunnuksen välissä:
10 €
10 km
10 %
vastaavasti muissa tiiviisti yhteen kuuluvissa ilmauksissa:
formula 1
alakohta 5
täydennysosa A
sellaisen pisteen perässä, joka ei päätä virkettä:
7. kerros
M. Meikäläinen
ym. asiat
sanan lopussa elliptisesti käytetyn yhdysviivan perässä, jottei se vaikuttaisi pelkältä tavuviivalta:
katu- ja tieverkosto (jos rivi vaihtuisi juuri yhdysviivan jälkeen, äkkiseltään sanat katu sekä ja hahmottuisivat yhdeksi sanaksi katuja)
ajatusviivan, vinoviivan tai esimerkiksi matemaattisen merkin edellä, jos se voisi rivin alussa näyttää häiritsevältä tai suorastaan hämmentävältä:
Unicodessa on muutamia typografisia erikoismerkkejä – kuten sitova välilyönti ja sitova yhdysviiva (U+2011 tai HTML &#8209;) –, jotka voivat helpottaa taiton viimeistelyä, jos niitä käytetään johdonmukaisesti jo kirjoitusvaiheessa.
Elettiinpä ennenkin / Vaikk’ ojan takan’ oltiin / Ojapuita poltettiin / Ja ojast’ oltta juotiin (Aleksis Kivi)
2 + 2 = 4 (ja jos sitovaa välilyöntiä käytetään matemaattisten merkkien perässäkin, saadaan koko yhtälö pysymään samalla rivillä)
toisaalta repliikkiviivana esiintyvän ajatusviivan perässä, jottei se joutuisi eroon itse repliikistä:
Opettaja katsoi Mattia tuimasti. – Tietäisit vastauksen, jos olisit lukenut läksysi, hän sanoi.
Muita sitovia sanavälimerkkejä

Sitovan välilyönnin lisäksi Unicode-merkistössä on muitakin samankaltaisia erikoismerkkejä. Sitova ohuke (U+202F, engl. narrow no-break space, NNBSP) on tavallista välilyöntiä kapeampi, ja siksi se voisi olla typografisesti tyylikkäämpi vaihtoehto esimerkiksi lukujen tuhaterottimeksi (esim. 65 536). Kaikki selaimet eivät kuitenkaan osaa kunnolla käsitellä sitovaa ohuketta, vaan se saattaa näyttää yhtä leveältä kuin sitova välilyönti. Pahimmassa tapauksessa selain ei ehkä edes tunnista sitovaa ohuketta, vaan näyttää sen paikalla jonkinlaisen korvikemerkin.
Numerovälilyönti (U+2007, engl. figure space) on yleensä tavallista välilyöntiä leveämpi, sillä sen leveys vastaa fonttiin sisältyvien numeromerkkien leveyttä. Se on lähinnä tarkoitettu käytettäväksi allekkain lueteltavissa numerosarjoissa, joiden halutaan pysyvän täsmälleen samanlevyisinä keskenään. Numerovälilyönti on kuitenkin esimerkiksi tuhaterottimeksi usein häiritsevän leveä, ja lisäksi se voi sitovan ohukkeen tavoin joissain tilanteissa aiheuttaa teknisiä ongelmia.
Erikoistapaus on leveydetön sitova merkki, joka on itsessään näkymätön mutta jolla voidaan tarvittaessa varta vasten estää rivinvaihto jossain tietyssä kohdassa. Tällaisia merkkejä on Unicodessa itse asiassa kaksi, sillä alkuperäistä leveydetöntä yhdistävää välilyöntiä (U+FEFF, engl. zero width no-break space, ZWNBSP) käytetään nykyään ensisijaisesti teknisenä tavujärjestyksen osoittimena eräissä Unicoden merkistökoodauksissa. Käytännössä se yhä käy myös sitovaksi merkiksi, vaikka periaatteessa tähän tarkoitukseen suositellaan pikemminkin sanayhdistintä (U+2060, engl. word joiner, WJ). Sanayhdistintä puolestaan ei pidä sekoittaa leveydettömään yhdistimeen (U+200D, engl. zero width joiner, ZWJ), jota ei ole tarkoitettu rivinvaihdon estämiseen, vaan erityisesti arabialaiselle sekä etelä- ja kaakkoisaasialaisille kirjoitusjärjestelmille ominaisten ligatuurien muodostamiseen.
Sitovan merkin tuottaminen

Sellaisilla tietokoneilla, joissa on käytössä laajennettu suomalainen näppäimistö, sitova välilyönti voidaan kirjoittaa pitämällä alhaalla AltGr-näppäintä, samalla kun painetaan välilyöntinäppäintä:
Monissa tekstinkäsittelyohjelmissa, kuten Microsoftin Wordissä ja Openofficen Writerissa, sitova välilyönti voidaan tuottaa myös pitämällä alhaalla Ctrl-näppäintä yhdessä vaihtonäppäimen kanssa, samalla kun painetaan välilyöntinäppäintä:
HTML-kuvauskielessä sitova välilyönti on tuotettavissa kirjoittamalla koodiin normaalin välilyönnin sijasta nimiviittaus &nbsp; tai Unicode-tunnukseen perustuva numeerinen merkkiviittaus.
| Näyte | Unicode> tunnus | Unicode> nimi | Unicode> lohko | HTML-viittaus |
| --- | --- | --- | --- | --- |
|   | U+00A0 | yhdistävä välilyönti (no-break space) | latinalaisen merkistön täydennys Latin 1:ksi | &nbsp; &#160; &#xA0; |
|   | U+2007 | numero­välilyönti (figure space) | yleisiä välimerkkejä | &#8199; &#x2007; |
|   | U+202F | yhdistävä ohuke (narrow no-break space) | yleisiä välimerkkejä | &#8239; &#x202F; |
| ⁠ | U+2060 | sanayhdistin (word joiner) | yleisiä välimerkkejä | &#8288; &#x2060; |
| ﻿ | U+FEFF | leveydetön yhdistävä välilyönti (zero width no-break space); ensisijaisesti oikeastaan tavujärjestyksen osoitin (byte order mark, BOM) | arabialaisia hahmoja B (merkki ei suoranaisesti liity arabialaiseen kirjaimistoon, vaikka se on muodollisesti sijoitettu samaan lohkoon eräiden arabialaisten erikoismerkkien kanssa) | &#65279; &#xFEFF; |
Vaihtoehtoisia menetelmiä

Sitovan merkin sijasta voidaan HTML-koodissa käyttää tyyliohjetta white-space: nowrap, joka estää epätoivottavat rivinvaihdot tietyn elementin sisällä. Jotkin selaimet esimerkiksi sallivat rivinvaihdon aina ennen aloittavaa sulkumerkkiä tai lopettavan sulkumerkin perässä, joten sellainen vaihtoehtoisia muotoja yhdistelevä ilmaus kuin vilkas(tut)taa voi yllättävästi katketa sulkeiden kohdalla. Tämä voidaan estää upottamalla koko sana span-elementtiin, johon liitetään rivinvaihdot estävä tyyliohje:
Tämä on hieman kömpelöä, mutta usein teknisesti turvallisempi vaihtoehto kuin leveydetön sitova merkki, joka voisi jossain tilanteessa aiheuttaa toisenlaisia yllätyksiä.
Sochós

| Sochós Σοχός |
| --- | --- |
 Sochóksen Profeetta Elian (Profítis Ilías) kirkko.
 Kunnallisyksikön sijainti
 Sochós
 Koordinaatit: 40°49′5″N, 23°21′24″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Lagkadás
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  070907
Väkiluku (2011):  5 830
 – Kaupunki­yhdys­kunta:  3 094
 – Kaupunki:  3 094
Aikavyöhyke:  UTC+2
 – Kesäaika:  UTC+3
Postinumero:  570 02
Suuntanumero(t):  +30-2395-xxx-xxx
Rekisterikilpi:  NAx-xxxx – NXx-xxxx
Infobox OKVirheellinen NIMI-arvo: 
Sochós (kreik. Σοχός) on Kreikan kaupunki sekä samanniminen Lagkadáksen kunnan kunnallisyksikkö (Δημοτική Ενότητα Σοχού, Dimotikí Enótita Sochoú) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 5 830 ja varsinaisen Sochóksen kaupungin väkiluku 3 094 (vuonna 2011).
Sochóksen pieni kaupunki sijaitsee linnuntietä noin 42 kilometriä koilliseen Thessalonikista. Sochóksen kunnallisyksikkö käsittää Lagkadáksen kunnan itäosan. Sochós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lagkadáksen kuntaan yhdessä Ássiroksen, Kallíndoian, Koróneian, Lachanáksen ja Vertískoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Sochóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Askós | Askós | 1 426 |
| Kryonéri | Avgí | 319 |
| Kryonéri | Kryonéri | 991 |
| Sochós | Sochós | 3 094 |
Yhteensä: 5 830
Aiheesta muualla

Kuvia tai muita tiedostoja aiheesta Sochós Wikimedia Commonsissa
Sanoma Digital Finland

Sanoma Digital Finland oli Sanoma-konsernin liiketoimintayksikkö. Siihen kuului useita verkkopalveluita, kuten Oikotie.fi, Huuto.net, Keltainenporssi.fi, Hintaseuranta.fi,  Rakentaja.fi, Puutarha.fi, Omataloyhtiö.fi ja Sahkovertailu.fi. Oikotie.fi-kokonaisuuteen kuuluvat Oikotie Asunnot ja Oikotie Työpaikat. Sanoma Digital Finland toimi myös Virossa Auto24.ee ja Kuldnebors.ee -verkkopalveluilla.
Sanoma Digital Finland on osa Sanoma-konsernin Sanoma Media Finland –liiketoimintaryhmää, johon kuuluvat mm. Helsingin Sanomat ja Ilta-Sanomat. Itsenäisenä toimintayksikkönä Sanoma Digital Finland lakkasi olmemasta marraskuussa 2015. Tuolloin Oikotie- ja Huuto.net -palvelut siirtyivät Suomen toimintayksikölle, loput liiketoiminnot Hollannin yksikölle ja muu Sanoma Digitalin toiminta erilliseksi digitaaliseksi osaamiskeskukseksi.
Saurikit

| Saurikit |
| --- | --- |
 Tarhasaurikki (Galinsoga parviflora)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Saurikit Galinsoga  Ruiz & Pav.
Katso myös
   Saurikit Wikispeciesissä   Saurikit Commonsissa 
Infobox OKNimi-testi OK: 
Saurikit (Galinsoga) on asterikasvien (Asteraceae) heimoon kuuluva kasvisuku. Sukuun kuuluu noin 15 lajia.
Saurikit ovat yksivuotisia ruohovartisia kasveja. Niiden varret ovat pystyjä ja lehdet puikeita sekä hammaslaitaisia. Saurikkien kukintona ovat harvassa olevat pienet mykerökukinnot, jotka sijaitsevat varsien päissä. Mykeröiden laitakukkia on neljästä kahdeksaan kappaletta ja ne ovat valkoisia sekä lyhyitä emikukkia. Mykeröiden kehräkukat ovat puolestaan keltaisia, torvimaisia ja kaksineuvoisia.
Kahta suvun lajeista tavataan Suomessa ja Ruotsissa uutena tulokaslajina, ripsisaurikkia (Galinsoga quadriradiata) ja tarhasaurikkia (Galinsoga parviflora), joskaan kumpikaan niistä ei ole kovin yleinen.
Saurikkien (Galinsoga) suku on nimetty espanjalaisen Mariano Martinez Galinsogan mukaan, joka oli Madridin kasvitieteellisen puutarhan johtajana 1700-luvulla.
Lajeja

Galinsoga amboensis
Galinsoga boliviensis
Galinsoga caligensis
Galinsoga calva
Galinsoga crozierae
Galinsoga durangensis
Galinsoga formosa
Galinsoga longipes
Galinsoga macrocephala
Galinsoga mollis
Galinsoga parviflora – tarhasaurikki eli vaalea saurikki
Galinsoga quadriradiata – ripsisaurikki eli tumma saurikki (syn. Galinsoga ciliata)
Galinsoga spellenbergii
Galinsoga subdiscoidea
Galinsoga triradiata
Aiheesta muualla

Suomen Lajitietokeskus: Saurikit (Galinsoga)
Finto: Kassu – Kasvien suomenkieliset nimet: Galinsoga
United States Department of Agriculture (USDA): Galinsoga (englanniksi)
Flora of China: Galinsoga (englanniksi)
Sami Nefzi

| 0 | 1 | 2 |
| --- | --- | --- |

Henkilötiedot
Syntymäaika: 10. helmikuuta 1984 (ikä 40)
Syntymäpaikka: Béja, Tunisia
Pelipaikka: maalivahti
Seura
Seura: Club Africain
Pelinumero: 1
Seurat
| Vuodet | Seura | O (M) |
| 2006–2010 2010– | Olympique de Béja Club Africain | 109 (0) 21 (0) |
 Seurajoukkueuran tilastot kattavat vain kansalliset sarjat, päivitetty 5. heinäkuuta 2014.
Sami Nefzi (arab. سامي النغزي‎, s. 10. helmikuuta 1984 Béja) on tunisialainen jalkapallomaalivahti, joka edustaa Tunisian pääsarjassa Club Africainia.
Ura

Nefzi aloitti ammattilaisuransa Olympique de Béjassa kaudella 2006-2007, sittemmin hän saavutti Tunisian cupin voiton vuonna 2010. Kauden jälkeen Nefzi siirtyi kolmen vuoden sopimuksella Club Africainiin.
Saavutukset

Tunisian cup: 2010
Aiheesta muualla

Kawarji.com (ranskaksi)
Ruokosjärvi (Keuruu)

| Ruokosjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′53″N, 24°48′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  uoma Myllyjärveen 
Järvinumero:  35.627.1.010
Mittaustietoja
Pinnankorkeus:  119,3 m  
Rantaviiva:  10,209 km  
Pinta-ala:  1,08582 km²  
Saaria:  8 
 fiRuokosjärvi 
Ruokosjärvi  on Keski-Suomessa Keuruulla sijaitseva järvi, joka kuuluu Kokemäenjoen vesistöön. Se sijaitsee viisi kilometriä Keuruun kirkolta koilliseen.
Maantietoa

Järven pinta-ala on 109 hehtaaria eli 1,1 neliökilometriä. Se on 2,4 kilometriä pitkä ja 900 metriä leveä. Järven lähiympäristössä on sekä peltomaita että metsämaita. Alueen korkeuserot johtuvat pienistä mäistä, jotka ympäröivät järven. Luoteispäässä sijaitsee Kotimäki, länsipuolella Ronavuori sekä Taaporinvuori ja itäpuolella Hakavuori. Kotimäen huippu kohoaa 70 metriä, Taaporinvuori 50 metriä ja Hakavuori 35 metriä vedenpinnan yläpuolelle. Järven itäpuolella kulkee Hakavuoren ja Hakalanvuoren välinen kannas, joka erottaa järven itäpuolisesta Poskijärvestä. Ruokosaaren eteläpuolella järvelle kurkottaa pitkä niemi, jossa sijaitsee Ruokosen maatila. Järven itärantoja seuraa harjujakso, jonka rinteet putoavat suoraan järveen. Kustaansaari ja pienet luodot sekä Kuikanniemi kuuluvat harjujakson piirteisiin. Järvestä ei ole käytössä luotaustietoja.
Järvessä on kartan mukaan kahdeksan saarta. Suurin saari on Ruokossaari, joka on 440 metriä pitkä ja 200 metriä leveä. Sen pinta-ala on kartasta mitattuna lähes kuusi hehtaaria. Saareen on raivattu peltomaata ja sinne johtaa tie. Keskellä järven pohjoispuoliskoa sijaitsee Huvisaari, joka on 160 metriä pitkä, pyöreä Papinsaari, jonka halkaisija on 50 metriä, pyöreä Kukkosaari, jonka halkaisija on 80 metriä, ja koillisrannassa sijaitsee pitkä Kustaansaari, joka on 160 metriä pitkä, mutta 40 metriä leveä. Muut saaret, kuten Hyttyssaari, sijaitsevat näiden saarten lähellä, mutta ovat pieniä luotoja.
Järven rantaviivan pituus on 10 kilometriä. Järven rannat ovat pääasiassa kuivaa metsämaata, ja järven pohjois- ja eteläpäissä ulottuvat pellot järven rantaan asti. Järven kiinteä asutus on haja-asutusta, josta neljä tilaa on nykyisiä tai entisiä maatiloja. Rannoille on rakennettu vielä 20 vapaa-ajan asuntoa, joista viisi sijaitsee saarissa. Niille tulee tiet järven itärantaa seuraavalta yhdystieltä 16525.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) järvi kuuluu. Järven vedenpinnan korkeus on 119,3 metriä mpy.
Järvi saa pääosan vedestään Elämäistenjoen valuma-alueen pohjoisosan alueelta ja siitä suurin osa ohjautuu Jukojärveltä lyhyttä Tolpanjokea myöten järven pohjoispäähän. Järveen on johdettu vain muutama metsäoja. Siihen laskee myös Valkeinen (76 ha) ja Poskijärvi (29 ha).
Järven laskujokena toimii alle 50 metrinen uoma Myllyjärveen (28 ha). Siitä vesireitti jatkaa Ilvesjokena Ilvesjärveen (31 ha) ja Elämäistenjokena edelleen Keurusselkään.
Ruokosirkku

| Ruokosirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Donacospiza
Laji::  albifrons
Kaksiosainen nimi
 Donacospiza albifrons  (Vieillot, 1817) 

Katso myös
   Ruokosirkku Wikispeciesissä   Ruokosirkku Commonsissa 
Infobox OKNimi-testi OKIUCN-testi OK: 
Ruokosirkku (Donacospiza albifrons) on tangaroihin kuuluva lintulaji. Lajia tavataan Etelä-Amerikassa.